**INFORMÁCIÓVÉDELMI MEGÁLLAPODÁS**

**- SZAKDOLGOZAT/DIPLOMAMUNKA ZÁRTAN KEZELÉSÉRE -**

amely létrejött egyrészről a(z)

**gazdálkodó szervezet/intézmény megnevezése**

|  |  |
| --- | --- |
| Székhely: | …………. |
| Adószám: | ………….. |
| Cégjegyzékszám/nyilvántartási szám: | ………….. |
| Képviseli: | ………….. |
| Kapcsolattartó: | ………….. |

a továbbiakban: **gazdálkodó szervezet** vagy **intézmény**

másrészről a ……………….

**BUDAPESTI MŰSZAKI ÉS GAZDASÁGTUDOMÁNYI EGYETEM**

Székhely: 1111, Budapest, Műegyetem rakpart 3.

Adószám: 15308799-4-43

Csoportos adószám\_ 17783305-5-43

Intézményi azonosító: FI 23344

Érintett szervezeti egység neve: ………………..

Érintett szervezeti egység címe: ………………..

Képviseli: …….dékán

továbbiakban: **BME**

a továbbiakban együttesen: **Felek** között a következő feltételek mellett:

**I. Preambulum**

1. A **(gazdálkodó szervezet/intézmény)** vállalja, hogy a BME : **… (név) xxxx (neptun kód) … (szakos)** hallgatójának (a továbbiakban: hallgató) szakdolgozata/diplomamunkája elkészítése érdekében bizalmas információkat ad át működéséről, termékeiről, szolgáltatásairól a jelen megállapodás II. szakaszában meghatározottak szerint**.**

2. A BME a képzési célok megvalósulása érdekében a szakdolgozatok, illetve diplomamunkák nyilvánosságát tartja elsődlegesnek, ugyanakkor a Budapesti Műszaki és Gazdaságtudományi Egyetem Tanulmányi és Vizsgaszabályzatáról szóló X./10./2015-2016. (2016. VII. 11.) számú szenátusi határozat (a továbbiakban: **BME TVSZ**) 145. § (1) bekezdése alapján a hozzáférés korlátozását kivételes esetben engedélyezi. BME kijelenti, hogy jelen megállapodás megkötését megelőzően a BME TVSZ 146. § (1) bekezdése szerinti kérelem benyújtására sor került, mely kérelem nyomán a jelen megállapodás tárgyát képező szakdolgozat/diplomamunka zártan kezelését ….kar dékánja – a BME TVSZ. 146. § (2) bekezdésére figyelemmel – engedélyezte.

3. A Felek a jelen Preambulumban foglaltakra tekintettel jelen megállapodásban rendelkeznek a hallgató szakdolgozatának/diplomamunkájának zártan kezeléséről.

**II. Fogalommeghatározások**

1. A jelen megállapodás a BME TVSZ 146. § (2) bekezdésében felsorolt jogszabályokban meghatározott információkra és ismeretekre (a továbbiakban együttesen: Bizalmas Információ) terjed ki. Ennek keretében különösen, de nem kizárólagosan:

1. stratégiai, üzleti, technikai, pénzügyi, jogi, személyzeti, szervezeti, szerkezeti, működési, adminisztratív, marketing és gazdasági információ, know-how, ügyfelekre vonatkozó információ, illetőleg bármely olyan információ, amely tartalmazza a „bizalmas”, „személyes” vagy „titkos” megjelölést, valamint bármely titkosnak vagy bizalmasnak minősülő lényeges adat és minden egyéb információ, a gazdálkodó szervezetre/intézményre, annak üzleti tevékenységére vagy egyéb ügyleteire vonatkozik, beleértve a bármely személyek által készített emlékeztetőt, jelentést vagy értékelést, akár szóbeli, akár írásban készült, a jelen információvédelmi megállapodás keltét megelőzően vagy azt követően;
2. akár a gazdálkodó szervezet/intézmény, akár annak képviselője, alkalmazottja, megbízottja, vezető tisztségviselője, munkatársa, tanácsadója, leányvállalata, társvállalata (a továbbiakban együttesen: **Közreműködője**) által, bármilyen formában készített elemzések, tanulmányok és egyéb dokumentumok azon része, amely tartalmaz, vagy egyéb módon utal az l. a) alpontban hivatkozott Bizalmas Információra, vagy abból származik kivéve, ha ugyanaz teljes egészében olyan információból származik, amely a III.7. pontban tárgyalt kivétel körébe esik.

2. Diplomamunka/szakdolgozat – a BME TVSZ. 231. § 5. pontja szerint –: A képesítési követelmények, illetve a képzési és kimeneti követelmények által előírt tartalmú, felsőfokú végzettség érdekében folytatott tanulmányok lezárásakor készített, összetett, egyéni hallgatói mű, amely a képzés során megszerzett kompetenciák [tudás, képesség, attitűd, önállóság és felelősségvállalás] szintézisét és alkotó alkalmazását követeli meg, és amelynek terjedelmére, tartalmi és formai követelményeire a karok kötelező érvényű előírásokat fogalmazhatnak meg.

**III. Felek jogai és kötelezettségei:**

1. BME kötelezettséget vállal arra, hogy a hallgató szakdolgozatát/diplomamunkáját jelen információvédelmi megállapodás aláírásától számított … évig zártan kezeli, azt a nyilvánosság számára a zárt kezelésre vonatkozó határidő lejártáig hozzáférhetetlenné teszi, mely zárt kezelésre meghatározott időtartam elteltével jelen megállapodás a Felek külön rendelkezése nélkül, automatikusan megszűnik.

2. A BME kötelezettséget vállal arra, hogy a III.1. pontban rögzített időtartam alatt hallgató által készített szakdolgozatot/diplomamunkát – minden járulékos részével együtt – a feladatot meghirdető oktatási szervezeti egység könyvtárában, zárt borítékban, a boríték lezárására szolgáló felületén pecséttel ellátva elzárva tartja, vagy annak digitális tárolásra esetén a nemzeti felsőoktatásról szóló 2011. évi CCIV. törvény 108. § 43a. pontja szerinti Tanulmányi Rendszerben (továbbiakban: TR) kizárólag az arra jogosultsággal rendelkező személy által hozzáférhető módon tárolja.

3. BME III.2. pontra figyelemmel a szakdolgozatot/diplomamunkát csak III.1. pontban foglalt határidő lejártát követően teszi közzé az egyetemi/tanszéki könyvtárban vagy nyilvánosan kereshetővé, elérhetővé a TR-ben.

4. Felek megállapodnak, hogy a hallgató szakdolgozatát/diplomamunkáját kizárólag a BME TVSZ. 146. § (5) bekezdés a) pontjában meghatározott személyek, jogszabályban meghatározott személyek, valamint a gazdálkodó szervezet/intézmény által erre írásban feljogosított személyek ismerhetik meg. A szakdolgozathoz/diplomamunkához történő hozzáférést nyilván kell tartani (a hozzáférést kapott személy nevének, munkahelyének, valamint a hozzáférés időpontjának rögzítésével) a borítékon vagy a TR-ben, azzal hogy a borítékot minden hozzáférés után vissza kell zárni, digitális hozzáférés esetén a hozzáférési jogot vissza kell vonni.

5. Felek megállapodnak, hogy a III.4. pontban meghatározott személyek a szakdolgozat/diplomamunka készítése, kezelése, értékelése során tudomásukra jutott bizalmas információkat csak és kizárólag a szakdolgozat/diplomamunka készítése, kezelése, értékelése céljára használhatják fel, azokat nyilvánosságra nem hozhatják, illetéktelen harmadik személyek számára hozzáférhetővé nem tehetik. A BME kötelezettséget vállal arra, hogy a szakdolgozat/diplomamunka megismerésére jogosult személyekkel jelen megállapodásban foglaltakat ismerteti – mely megtörténtét a BME TVSZ. 146. § (5) bekezdés a) pontjában meghatározott személyek az 1.számú mellékletben rögzített nyilatkozat aláírásával igazolnak.

6. Felek az átadásra kerülő adatok és információk bizalmas jellegét és gazdasági értékét kifejezetten elismerik. Felek kifejezetten elismerik, hogy az információk gondatlan kezelése, vagy jelen információvédelmi megállapodás megszegése a másik félnek jelentős kárt okozhat, ez okból kötelezik magukat, hogy az információk kezelése során fokozott figyelemmel és körültekintéssel járnak el. Gazdálkodó szervezet/Intézmény tudomásul veszi, hogy a BME nem felelős azon károkért, amelyek kizárólag a hallgató vétkes magatartásának eredményeképpen következtek be. A hallgató felelősségéről a gazdasági szervezettel/intézménnyel kötött külön megállapodás rendelkezik.

7. Jelen III. szakaszban foglalt kikötések nem vonatkoznak a Bizalmas Információk azon körére, amelyről egyértelműen megállapítható, hogy

1. a nyilvánosság számára hozzáférhető anélkül, hogy bármely Fél, vagy akár képviselőik bármely mulasztást követtek volna el,
2. harmadik személytől jogszerűen kapták meg, anélkül, hogy a jelen megállapodást megszegték volna,
3. írásosan bizonyítható, hogy az jogszerűen bármely Fél vagy képviselője birtokában állt vagy
4. amelynek közzétételét jogszabály, bírósági határozat vagy valamely hatóság írja elő.

8. A Felek kölcsönösen kötelesek biztosítani, hogy valamennyi közreműködőjükkel megismertetik és betartatják a jelen megállapodásban foglalt követelményeket.

9. Az a tény, hogy bármely Fél nem vagy késedelmesen gyakorolta valamely, a jelen megállapodásban foglalt jogát, nem minősül ezen jogról való lemondásnak, és ezen jog semmilyen egyedi vagy részleges gyakorlása nem zárja ki ezen jog további és teljes mértékű teljesítését.

**IV. Záró rendelkezések**

1. Felek megállapodnak, hogy jelen megállapodás annak mindkét Fél általi cégszerű aláírása napján lép hatályba. Amennyiben a Felek külön időpontban írják alá jelen megállapodást, úgy a megállapodás hatályba lépésének napja a későbbi cégszerű aláírás dátuma.

2. Abban az esetben, ha ezen megállapodás bármely feltétele jogszabály vagy bírósági döntés nyomán érvénytelenné válik vagy nem érvényesíthető, a Felek elfogadják, hogy a megállapodás további érintetlen pontjai továbbra is hatályosak maradnak, és a Felek közös akarattal elkövetnek mindent az érvénytelenné vált rendelkezés pótlására.

3. A jelen megállapodásban foglaltak hatálya– a Felek erre irányuló bármilyen jognyilatkozata hiányában is – kiterjed a Felek jogutódjaira.

4. A jelen megállapodás módosítására írásban a Felek cégszerű aláírásával van lehetőség.

5. Ezen megállapodás tekintetében a magyar jog szabályai, továbbá BME TVSz és a … Kar Tanácsának … számú határozata az irányadóak. A megállapodásból származó bármely jogvitát a Felek először tárgyalásos úton, peren kívüli megegyezéssel próbálnak rendezni, amennyiben ez nem vezet eredményre, úgy elfogadják a polgári perrendtartásról szóló 2016. évi CXXX. törvény értelmében hatáskörrel és illetékességgel rendelkező magyar bíróság illetékességét.

A jelen megállapodásban foglaltakat elfogadjuk és elolvasás és értelmezés után, mint akaratunkkal mindenben egyezőt jóváhagyólag írunk alá ….. eredeti példányban, melyből … példány a BME-t, ... példány a gazdálkodó szervezetet/intézményt illeti.

Budapest, 20…………. …………,20……………….

………………………………… ………………………………

Budapesti Műszaki és Gazdálkodó szervezet/Intézmény

Gazdaságtudomány Egyetem

**dékán**

***1 . számú melléklet***

Alulírott………(név, beosztás) nyilatkozom, hogy………..(név, Neptun kód) hallgató … című szakdolgozatának/diplomamunkájának zártan kezelésére irányuló információvédelmi megállapodásban foglaltakat megismertem.

Budapest, 20………………… ………………………………….

 név, titulus